ເຈົ້າໜ້າທີ່ມຽນມາຮັບຮູ້ ວັນຄົບຮອບການລຸກຮືຂຶ້ນ ເພື່ອປະຊາທິປະໄຕ
ລັດຖະມົນຕີ​ກະຊວງ​ການລົດ​ໄຟ ​ແລະ​ອຸດສາຫະກໍາ​ຂອງ​ມຽນມາ ​ໄດ້ບໍລິຈາກເງິນ​ຈໍານວນ 230 ​ໂດ​ລາ ​ໃຫ້​ແກ່​ວັດ​ທີ່​ຈັດພິທີຂີດໝາຍ ວັນຄົບຮອບດັ່ງກ່າວ.
ເຈົ້າໜ້າທີ່ມຽນມາໄດ້ສະແດງການຮັບຮູ້ ແລະສະໜັບສະໜຸນ ໃນລະດັບໃດລະດັບນຶ່ງ ເປັນເທື່ອທໍາອິດ ວັນຄົບຮອບການລຸກຮືເດີນຂະບວນປະທ້ວງເພື່ອປະຊາທິປະໄຕ ຄັ້ງປີ 1988 ຂອງມຽນມາ ໃນວັນພຸດຜ່ານມານີ້ ພັກຝ່າຍຄ້ານ ກໍຄືພັກສັນນິບາດແຫ່ງຊາດເພື່ອປະຊາ ທິປະໄຕມຽນມາ ໄດ້ສະແດງຄວາມຍິນດີກັບການເຄື່ອນໄຫວດັ່ງກ່າວ ອັນເປັນສັນຍານສະແດງໃຫ້ເຫັນເຖິງຄວາມປອງດອງຊາດ ໃນຂະນະທີ່ບັນດານັກເຄຶ່ອນໄຫວກ່າວວ່າ ຍັງມີຫຼາຍສິ່ງຫຼາຍຢ່າງທີ່ມຽນມາຈະຕ້ອງປະຕິຮູບຢູ່ ຜູ້ສື່ຂ່າວວີໂອເອ Daniel Schearf ລາຍງານມາຈາກບາງກອກ ຊຶ່ງທອງປານຈະນໍາເອົາລາຍລະອຽດ ມາສະເໜີທ່ານD ນັກເຄື່ອນໄຫວ ພ້ອມດ້ວຍພະສົງ ຫຼາຍຮ້ອຍຄົນ ໄດ້ທໍາພິທີສວດມົນໃນເມື່ອວັນພຸດຜ່ານ ມານີ້ ຢູ່ນະຄອນຢາງກຸ້ງ ເພື່ອເປັນຂີດໝາຍວັນຄົບຮອບ ປີທີ 24 ຂອງການລຸກຮືຂຶ້ນເພື່ອ ປະຊາທິປະໄຕທີ່ບໍ່ສໍາເລັດຜົນ ໃນປີ 1988 ນັ້ນ ແລະເປັນເທື່ອທໍາອິດທີ່ບັນດາເຈົ້າໜ້າທີ່ ມຽນມາ ໄດ້ສະແດງການຮັບຮູ້ແລະຮອດໃຫ້ການສະໜັບສະໜຸນທາງການເງິນ ແກ່ການ ຈັດພິທີດັ່ງກ່າວນີ້ ລັດຖະມົນຕີກະຊວງການລົດໄຟແລະອຸດສາຫະກໍາຂອງມຽນມາ ໄດ້ບໍລິຈາກເງິນຈໍານວນ ປະມານ 230 ໂດລາ ໃຫ້ແກ່ວັດແຫ່ງນຶ່ງ ທີ່ເປັນເຈົ້າພາບຈັດພິທີລະນຶກເຖິງວັນດັ່ງກ່າວ ນອກນີ້ແລ້ວ ທາງກະຊວງຍັງໄດ້ມອບເງິນຈໍານວນ 1000 ກ່ວາໂດລາ ໃຫ້ແກ່ກຸ່ມທີ່ນໍາພາ ການເຄື່ອນໄຫວໃນເວລານັ້ນ ທີ່ເອີ້ນກັນວ່າ ກຸ່ມຄົນລຸ້ນປີ 88 ນັ້ນ ທ່ານ Nyan Win ໂຄສົກພັກຝ່າຍຄ້ານ ສັນນິບາດແຫ່ງຊາດເພື່ອປະຊາທິປະໄຕມຽນມາ ເວົ້າວ່າ ທ່າທີທີ່ສະແດງມານີ້ ຖືວ່າເປັນຮ່ອງຮອຍທີ່ດີ ໂຄສົກ ນວຽນ ວິນ ກ່າວວ່າ: ການລຸກຮືດັ່ງກ່າວເກີດຂຶ້ນ ເມື່ອວັນທີ່ 8 ເດືອນສິງຫາ ປີ 1988 ຢູ່ໃນເມືອງກຸ້ງ ຊຶ່ງຍັງເປັນ ເມືອງຫຼວງຂອງມຽນມາໃນເວລານັ້ນ ໂດຍທີ່ບັນດານັກສຶກສາໄດ້ພາກັນເດີນຂະບວນ ປະທ້ວງຕໍ່ຕ້ານລັດຖະບານທະຫານ ທວງເອົາການປະຕິຮູບ ປະຊາຊົນຫຼາຍຮ້ອຍພັນຄົນໄດ້ພາກັນອອກມາຮ່ວມປະທ້ວງໃນທົ່ວປະເທດ ຈົນກະທັ່ງຝ່າຍ ທະຫານທໍາການປາບປາມຢ່າງນອງເລືອດ ເລຶ່ອງຈຶ່ງຍຸຕິລົງແລະງຽບໄປ ເຊື່ອກັນວ່າ ມີປະຊາຊົນຫຼາຍພັນຄົນຖືກຂ້າຕາຍ ໃນເຫດການຄັ້ງນັ້ນ ແລະອີກຈໍານວນ ນັບບໍ່ຖ້ວນ ໄດ້ຖືກຈັບເຂົ້າຄຸກ ເຖິງແມ່ນຝ່າຍລັດຖະບານຍອມ ຮັບວ່າ ມີພຽງບໍ່ເທົ່າໃດ ຮ້ອຍຄົນທີ່ເສຍຊີວິດ ກໍຕາມ ທີ່ບາງກອກ ພວກປະທ້ວງກຸ່ມນຶ່ງ ໄດ້ເຕົ້າໂຮມກັນຢູ່ບໍລິເວນນອກສະຖານທູດມຽນມາ ເພື່ອທໍາພິທີໃຫ້ກຽດແກ່ພວກທີ່ເສຍຊີວິດໄປໃນເຫດການຄັ້ງນັ້ນ ທ່ານນາງ Debbie Stothard ຜູ້ປະສານງານປະຈໍາເຄືອຂ່າຍ ASEAN ທາງເລືອກ ກ່ຽວກັບມຽນມາ ຫຼື Alternative ASEAN Network ກ່າວວ່າ ການໃຫ້ການສະໜັບ ສະໜຸນແກ່ວັນຄົບຮອບດັ່ງກ່າວນີ້ ນັບວ່າເປັນບາດກ້າວປ່ຽນແປງຢ່າງໃຫຍ່ ໄປຈາກ ປະຕິກິລິຍາທີ່ເຄີຍມີມາຂອງລັດຖະບານມຽນມາ ແຕ່ເດບບີ້ ສະໂຕເທີດ ໃຫ້ຂໍ້ສັງເກດ ຕື່ມວ່າ ບໍ່ມີໃຜເຄີຍຖືກນໍາມາຮັບເອົາຄວາມຮັບຜິດຊອບ ຕໍ່ການເສຍຊີວິດໃນເຫດການ ຄັ້ງນັ້ນ ແຕ່ຢ່າງໃດເລີຍ ການເລືອກຕັ້ງເມື່ອຄັ້ງປີ 2010 ໄດ້ນໍາເອົາປະທານາທິບໍດີ ເທນ ເຊນ ຂຶ້ນ ມາກໍາອໍາ ນາດບໍລິຫານປະເທດ ແລະທ່ານກໍໄດ້ສ້າງຄວາມປະຫຼາດໃຈໃຫ້ແກ່ພວກວິຈານທັງ ຫຼາຍ ດ້ວຍການປະຕິຮູບທາງການເມືອງຫຼາຍຢ່າງ ໂຮມທັງການປ່ອຍຕົວພວກນັກ ໂທດການເມືອງຫຼາຍຮ້ອຍຄົນ ໃນການປ່ຽນແປງທີ່ສໍາຄັນທີ່ສຸດຢ່າງນຶ່ງໃນຫຼາຍໆຢ່າງນັ້ນ ກໍຄືອະດີດນັກໂທດການ ເມືອງ ແລະຜູ້ນໍາພັກສັນນິບາດແຫ່ງຊາດເພື່ອປະຊາທິປະໄຕ ຫຼື NLD ກໍຄືທ່ານນາງ ອອງຊານ ຊູຈີ ໄດ້ຖືກເລືອກຕັ້ງໃຫ້ເປັນສະມາຊິກສະພາຜູ້ແທນ ໂກລາເຕ ສະມາຊິກຄົນນຶ່ງກຸ່ມຄົນລຸ້ນປີ 88 ຍອມຮັບຮູ້ວ່າ ມີການເຄຶ່ອນໄຫວໄປສູ່ ປະຊາທິປະໄຕຢູ່ໃນປະເທດຈິງ ແຕ່ກໍຍັງຄົງມີການທ້າທາຍຫລາຍຢ່າງຫລາຍອັນຢູ່ ໂກລາເຕ ກ່າວວ່າ ຫຼາຍສິ່ງເລິ່ມປ່ຽນແປງໄປຢູ່ໃນມຽນມາ ແຕ່ລາວຄິດວ່າ ນີ້ເປັນພຽງ ຂັ້ນເລີ່ມຕົ້ນເທົ່ານັ້ນ ເພາະມີການປຶກສາຫາລືກັນເລຶ່ອງຕ່າງໆຢູ່ ໃນສະພາ ແຕ່ແນວ ໃດກໍດີ ມາຮອດປັດຈຸບັນນີ້ ພວກເຮົາກໍຍັງບໍ່ເຫັນສະວັດດິການໃດໆເທື່ອ ກຸ່ມຄົນລຸ້ນປີ 88 ກໍາລັງຮຽກຮ້ອງໃຫ້ປ່ອຍຕົວພວກນັກໂທດການເມືອງຈຸທີ່ຍັງເຫຼືອນັ້ນ ທັງໝົດ ແລະໃຫ້ອະນຸຍາດໃຫ້ບັນດານັກເຄື່ອນມຽນມາພັດຖິ່ນ ກັບຕ່າວຄືນບ້ານໄດ້